Tartarus (flumen)
Vide etiam paginam fere homonymam: Tartarus. Tartarus (-i, m.) est flumen italicum, quod 147 chiliometra in longitudinem patet. Hoc flumen variis nominibus Italiane et Venete vocatur: Tartaro ex principio ad cataractam Torretta Veneta; hoc 52 chiliometra in longitudinem patet. Canalbianco sive canal Bianco (Latine "Fossa Alba") ex cataracta Torretta Veneta ad cataractam Volta Grimana vocatur; haec 78 chiliometra in longitudinem patet. Po di Levante (Latine "Padus Orientalis") ex cataracta Volta Grimana ad mare Hadriaticum vocatur; hic 17 chiliometra in longitudinem patet. Nonnulli Policini Superi incolae nunc etiam Tartaro hoc flumen usque ad Candam vocare solent. Tartarus per Aevum Antiquum in Philistinam influxit, quae longe ex Hadria fluxit. Hodie Tartarus apud Hadrian fluit. In medio curso Paludes Tartari fluminis transit.